Президент мактаб ўқитувчиларни қайта тайёрлаш бўйича умуммиллий лойиҳани эълон қилди - Anhor\nAnhor Все посты Президент мактаб ўқитувчиларни қайта тайёрлаш бўйича умуммиллий лойиҳани эълон қилди\nПрезидент мактаб ўқитувчиларни қайта тайёрлаш бўйича умуммиллий лойиҳани эълон қилди\nДавлат раҳбари мактаб ўқитувчиларини янги методика асосида қайта тайёрлаш бўйича умуммиллий лойиҳа бошланишини эълон қилди. Ушбу янги тизим доирасида келгуси 3-4 йилда мактаблардаги барча синф ўқитувчилари янги методика асосида ўқитилади. Бунинг учун ҳар бир ҳудуддаги Малака ошириш марказлари негизида педагогларни янги методикаларга ўргатувчи Миллий таълим марказлари ташкил этилади. Уларга аниқ ва табиий фанлар бўйича хориждан энг малакали мутахассислар жалб қилинади.\nЙил бошида Мактаб таълимини ислоҳ қилиш кенгашлари тузилган эди. Вилоят, туман ва шаҳар ҳокимлари жойлардаги шундай кенгашлар раҳбари ҳисобланади. Шу боис йиғилишда таълим ривожи паст бўлган ҳудудлар ҳокимлари огоҳлантирилди.\nБугунги кунда мамлакатда 120 та мактаб 3-4 коэффициентда ишламоқда. Яъни ўқувчи сони сиғимга нисбатан жуда кўп. Президентимиз ушбу мактабларда шароитни яхшилаш бўйича кўрсатмалар берди.\nКелгуси ўқув йили бошлангунча 960 та мактаб компьютер синфи билан таъминланиши, 740 таси янгидан жиҳозланиши қайд этилди. Умуман, 5 мингдан ортиқ компьютер синфларини янгилаш бўйича алоҳида дастур қабул қилиниши белгиланди. Бунга республика бюджетидан 200 миллиард сўм, маҳаллий бюджетлардан ҳам 200 миллиард сўм йўналтирилади.\nАҚШ хайрия ташкилотлари Ўзбекистонга $1,8 млн миқдорида ёрдам кўрсатади\nБлогер Отабек Сатторийга чиқарилган ҳукм ўз кучида қолдирилди